ด่วน จีนกำลังเข้าลงทุน ทรัพย์สินของรัสเซีย ที่ถูกฝั่งตะวันตกเทขาย
ด่วน จีนกำลังเข้าลงทุน ทรัพย์สินของรัสเซีย ที่ถูกฝั่งตะวันตกเทขาย
8 มี.ค. 2565

ด่วน จีนกำลังเข้าลงทุน ทรัพย์สินของรัสเซีย ที่ถูกฝั่งตะวันตกเทขาย
เมื่อไม่กี่นาทีที่ผ่านมา มีข่าวว่ารัฐบาลจีนกำลังอยู่ในระหว่างพูดคุยกับรัฐวิสาหกิจจีนด้านพลังงาน ถึงความเป็นไปได้ในการเข้าลงทุนในบริษัท หรือทรัพย์สินของรัสเซีย
โดยตัวอย่างบริษัทรัสเซียที่จีนจะเข้าลงทุนนั้นประกอบไปด้วย
-Gazprom บริษัทยักษ์ใหญ่ด้านพลังงาน
-Rusal บริษัทผู้ผลิตอะลูมิเนียมรายใหญ่
โดยการเข้าซื้อ รัฐบาลจีนจะให้รัฐวิสาหกิจของประเทศเข้าซื้อ เช่น
-China National Petroleum
-China Petrochemical
-Aluminum Corp. of China
-China Minmetals
ซึ่งรัฐบาลจีนบอกว่าการลงทุนในครั้งนี้จะช่วยเพิ่มความมั่นคงด้านอาหารและพลังงานให้กับประเทศ และไม่ได้หมายถึงว่า การลงทุนครั้งนี้จะเป็นการสนับสนุนเรื่องการรุกรานยูเครนของรัสเซียแต่อย่างใด..
ก่อนหน้านี้บริษัทฝั่งตะวันตกหลายรายประกาศออกจากรัสเซีย เช่น BP, Shell, Exxon Mobil บางรายก็หยุดโครงการในรัสเซียโดยไม่มีกำหนด บางรายก็ประกาศขายทรัพย์สินที่อยู่ในรัสเซีย
เรื่องนี้ถ้าการเข้าซื้อสำเร็จจริง
ก็เป็นที่น่าสนใจว่า จีนจะได้ทรัพย์สินในอุตสาหกรรมพลังงานของรัสเซียในราคาถูกในเวลาที่ไม่มีใครต้องการ
ซึ่งถ้าเป็นประเทศอื่นที่เข้าซื้อทรัพย์สินรัสเซีย อาจจะต้องกังวลว่า ถ้าได้ทรัพย์สินมาแล้วจะเป็นของเน่า เพราะไม่รู้จะไปขายสินค้าให้กับใคร เนื่องจากรัสเซียถูกประเทศอื่นคว่ำบาตรกันหมด
แต่สำหรับประเทศจีนแล้ว..
คงบอกว่า ทรัพยากรที่มีค่าเหล่านี้สามารถขายให้กับประเทศจีนได้เลย เพราะจีนไม่ได้คว่ำบาตรรัสเซีย นั่นเอง..
References
-
-